Familien Haugneland eide hytta på Lerang, hvor Knut og tre andre ble arrestert under aksjonen 7. august 1943. Etter arrestasjonen ble Haugneland ført til Gestapokjelleren for avhør og deretter til Fengsel A, hvor han satt til 20. september 1943. Grunnlaget for arrestasjonen var trykking og distribusjon av illegale skrifter. Den 21. september 1943 ble han en del av den store fangetransporten til Grini fangeleir og fikk fangenummer 9015.